วันแม่ชวนคุณแม่ตั้งครรภ์อายุครรภ์ 12 สัปดาห์ขึ้นไป รับวัคซีนโควิด -19 ที่คลินิกฝากครรภ์หรือสถานพยาบาลใกล้บ้าน
นายแพทย์ยงยศ ธรรมวุฒิ รองปลัดกระทรวงสาธารณสุข กล่าวว่า ในโอกาสวันแม่ที่จะมาถึงนี้ ท่ามกลางสถานการณ์ระบาดของโรคโควิด -19 ที่ยังรุนแรง ขอให้คนที่ยังมีแม่อยู่กลับไปกอดแม่ผ่านทางโซเชียล แสดงความรักแบบมีระยะห่างไปก่อน แต่สำหรับคุณแม่ที่ยังมีลูกน้อยอยู่ในท้องอย่าลืมไปฉีดวัคซีนที่ปลอดภัย ซึ่งวัคซีนทุกชนิดที่มีขณะนี้ไม่ว่าจะเป็นวัคซีนเชื้อตาย หรือวัคซีน RNA สามารถฉีดได้ สำหรับคุณแม่ที่ตั้งครรภ์และอายุ 12 สัปดาห์ขึ้นไปเพื่อให้ปลอดภัยจากโควิดทั้งแม่และลูก ขอให้หญิงตั้งครรภ์อายุครรภ์เกิน 12 สัปดาห์ขึ้นไปให้ไปรับบริการฉีดวัคซีนที่คลินิกฝากครรภ์ หรือสถานพยาบาลใกล้บ้านให้เร็วที่สุดจะได้เป็นครอบครัวที่จะเกิดมาสุขสมบูรณ์และเป็นกำลังของประเทศต่อไป